Miniştrii de externe ai Uniunii Europene au convenit luni, 18 martie, să impună sancţiuni unor persoane şi organizaţii responsabile de moartea opozantului rus Aleksei Navalnîi, a afirmat şeful diplomaţiei UE, Josep Borrell, transmit Reuters şi AFP.
"Am căzut de acord asupra unor sancţiuni împotriva celor care sunt responsabili de moartea lui Aleksei Navalnîi", a declarat Borrell la finalul unei reuniuni a miniştrilor afacerilor externe ai UE desfăşurate la Bruxelles.
El a menţionat că este vorba de circa "30 de persoane şi entităţi", fără a preciza despre cine este vorba.
Navalnîi, cel mai proeminent critic al lui preşedintelui rus Vladimir Putin, a murit pe 16 februarie în închisoare, din cauze naturale, afirmă autorităţile ruse.
Văduva sa Iulia Navalnaia l-a acuzat pe Putin pentru moartea soţului ei, iar o serie de lideri occidentali au afirmat că Putin şi statul rus sunt în cele din urmă responsabili pentru decesul acestuia, aminteşte Reuters.
Embolism pulmonar, un diagnostic des folosit
După decesul principalului opozant a lui Vladimit Putin, Anna Karetnikova, o fostă angajată a sistemului penitenciarelor din Rusia, a declarat că medicii din închisori folosesc problema cheagurilor de sânge ca o explicație universală pentru moartea deținuților.
Fosta angajată a subliniat, într-o postare pe Facebook, că acest diagnostic, embolie pulmonar, este greu de dovedit și este folosit pentru a explica diverse situații cu deținuți decedați, chiar dacă aceștia erau sănătoși înainte de deces, potrivit Digi24.ro.
"Este cam așa: "de ce a murit pacientul?". - "Las-o baltă, oricum vor scrie embolie pulmonară, care va rezolva problema", a scris aceasta pe Facebook.